

**ՅՈՒՆԵՍԿՕ-Ի ՄՇԱԿՈՒԹԱՅԻՆ ԶԱՐԳԱՑՄԱՆ ՑՈՒՑԻՉՆԵՐԻ ՀԵՏԱԶՈՏՈՒԹՅԱՆ ԳՈՐԾԸՆԹԱՑ**

**ԻՐԱԿԱՆԱՑՄԱՆ ԳՈՐԾԸՆԹԱՑ**

ՅՈՒՆԵՍԿՕ-ի Մշակութային զարգացման ցուցիչները (ՄԶՑ) 7 ձևաչափերում խմբավորվող 22 քանակական և որակական ցուցիչների ընդգրկուն համակարգ է, որտեղ բացահայտվում է մշակութի դերը զարգացման մեջ:  ՄԶՑ-ի նպատակն է ազգային և միջազգային զարգացման ռազմավարության, ինչպես նաև մշակութային քաղաքականության ձևավորման համար տրամադրել փաստերի վրա հիմնված և տեղեկացված մոտեցում:

ՄԶՑ գործընթացը Հայաստանում մեկնարկել է 2016 թվականի մայիսին, և այս կարևորագույն հետազոտության իրականացման ազգային գործընկեր է ընտրվել «Ջեներալ Ստանդարդ Քընսալթինգ» ՍՊԸ-ն: Հայաստանում ՅՈՒՆԵՍԿՕ-ի մեթոդաբանությամբ այսօրինակ հետազոտություն/գնահատում առաջին անգամ է իրականացվում: Տեղեկատվության հավաքագրման ընթացքում մենք համագործակցել ենք ազգային հիմնական շահագրգիռ կողմերի` ՀՀ մշակույթի, կրթության և գիտության նախարարությունների, ՀՀ ազգային վիճակագրական ծառայության, ՅՈՒՆԵՍԿՕ-ի ազգային հանձնաժողովի և այլոց հետ: ՄԶՑ-ի հետազոտական աշխատանքների իրականացման գործում այս հաստատությունների օգնությունն անգնահատելի է: Սա Հայաստանի համար հիանալի հնարավորություն է ՝ դառնալ այս հետազոտության մաս:

**ԱԶԳԱՅԻՆ ՀԱՄԱՏԵՔՍՏԸ**

- Հայաստանի Հանրապետության անկախության հռչակում՝ 21 սեպտեմբերի, 1991 թվական


- 2007 թվականի տվյալներով Հայաստանը ներառում էր 915 համայնք՝ 49 քաղաքային և 866 գյուղական

- Բնակչությունը՝ 3,018,854 մարդ (2011 թվականի մարդահամարի տվյալներ), և հայկական սփյուռքը կազմում է 8 մլն մարդ

**ԱԶԳԱՅԻՆ ՇԱՀԱԳՐԳԻՌ ԿՈՂՄԵՐԸ, ՈՐՈՆՔ ՄԱՍՆԱԿՑԵԼ ԵՆ ՄՇԱԿՈՒԹԱՅԻՆ ԶԱՐԳԱՑՄԱՆ ՑՈՒՑԻՉՆԵՐԻ ՀԵՏԱԶՈՏՈՒԹՅԱՆ ԻՐԱԿԱՆԱՑՄԱՆԸ**

1. ՀՀ Ազգային ժողովի գիտության, կրթության, մշակույթի, երիտասարդության և սպորտի հարցերի մշտական հանձնաժողով
2. ՀՀ մշակույթի նախարարություն
3. ՀՀ ազգային վիճակագրական ծառայություն
4. ՀՀ արտաքին գործերի նախարարություն
5. ՀՀ կրթության և գիտության նախարարություն
6. ՀՀ սփյուռքի նախարարություն
7. ՀՀ արդարադատության նախարարություն
8. ՀՀ մարդու իրավունքների պաշտպանի գրասենյակ
9. ՀՀ սպորտի և երիտասարդության հարցերի նախարարություն
10. ՀՀ քաղաքաշինության նախարարություն
11. ՀՀ Շիրակի մարզպետարանի աշխատակազմի կրթության, մշակույթի և սպորտի վարչություն
12. Հայաստանի Հանրապետությունում ՅՈՒՆԵՍԿՕ-ի ազգային հանձնաժողով
13. Հայաստանի կոմպոզիտորների, լրագրողների, գրողների միություններ

**ՄԶՑ ՀԵՏԱԶՈՏՈՒԹՅԱՆ ՀԻՄՆԱԿԱՆ ԱՐԴՅՈՒՆՔՆԵՐԸ ԵՎ ԲԱՑԱՀԱՅՏՈՒՄՆԵՐԸ**



**ՏՆՏԵՍԱԿԱՆ ՁԵՎԱՉԱՓ**

Ստեղծագործ և մշակութային արտադրությունը դինամիկ և արագորեն գրավում է իր մասնաբաժինը համաշխարհային տնտեսությունում: Այն նպաստում է աճին, հնարավորություն տալիս ազգային տնտեսությունների դիվերսիֆիկացիային, ստեղծում է եկամուտ և կերտում է զբաղվածություն շուկայում: Ի հավելումն, նպաստելով ստեղծմանը, արտադրանքին, փոխանցմանը և գեղագիտական հաճույքի կերտմանը, նրանց ջանքերը տարածվում են ոչ տնտեսական առավելությունների ստեղծմանը: Օրինակ` նրանք աջակցում են մշակութային կյանքում մարդկանց ներգրավման հնարավորությունների տարածմանը և մշակութային բազմազանության խրախուսմանը:

**Տնտեսական ձևաչափը քննում է մշակույթի բնագավառի աջակցմանը տնտեսական զարգացմանը` գնահատելով՝**

* **Մշակութային միջոցառումների բաժինը ՀՆԱ-ում** (Մշակութային միջոցառումների ստեղծած արժեքի ընդհանուր %-ը ՀՆԱ-ում)
* **Մշակույթի դերը որպես գործատու** (ընդհանուր զբաղվածության մեջ մշակույթի %-ային մասնաբաժինը), և
* **Ինչպես են մշակութային արտադրանքը և ծառայությունները գնահատվում առևտրային գործարքներում** (ընտանեկան տնտեսություններում մշակութային արտադրանքի և ծառայությունների %-ային համակցությունը)

**Այս ձևաչափի նպատակն է`**

* **Ձեռք բերել հիմնական տվյալներ մշակութային ոլորտների իրական և հավանական պատկերը գնահատելու համար**
* **Նախաձեռնել ազգային մշակութային վիճակագրության համապատասխանեցումը միջազգային ստանդարտներին:**

**Ցավոք, այս փուլում հնարավոր չի եղել հաշվարկել 3-րդ տնտեսական ՄԶՑ ցուցիչը Հայաստանում:**

**Ազգային մակարդակում առաջատար գործընկերը կազմել է Միջազգային և ազգային դասակարգումների միջև դասիչների և չափորոշիչների միջև համապատասխանության բավանակին ընդգրկուն ցանկը,** մասնավորապես միջազգային հետևյալ դասակարգիչմների համադրությամբ.

* *Տնտեսական գործունեության միջազգային ստանդարտ արդյունաբերական դասակարգիչ (ISIC Rev.4);*
* *Զբաղմունքների միջազգային ստանդարտ դասակարգիչ (ISCO-08), և*
* *Անհատական սպառում՝ ըստ նպատակի դասակարգիչ (COICOP):*

**Ծանոթագրություն 1:**

**Միջազգային ստանդարտ դասակարգիչներ** = տնտեսական գործունեության, զբաղմունքների և սպառման ընդհանրական **ընկալում = վիճակագրության լեզու**

**Ազգային դասակարգիչներ** – հիմնականում = այս միջազգային չափորոշիչների տեղայնացումը (օր. NACE rev.2 Եվրոպայում)

**Ծանոթագրություն 2:**

ՅՈՒՆԵՍԿՕ-ի վիճակագրության ինստիտուտը - **2009 Մշակութային վիճակագրության ՅՈՒՆԵՍԿՕ-ի շրջանակ** (FCS/ISU)

**🡪 Ընդհանուր տերմինաբանություն մշակութային գործունեության , զբաղմունքների և սպառման համար**


Այս հսկայական աշխատանքը **էական քայլ է՝ հատկորոշելու մշակույթի ոլորտին վերաբերող առկա վիճակագրությունը ազգային վիճակագրական համակարգի ներսում:** Այս կերպ հնարավոր կլինի լավագույնս վեր հանել մշակութային և ստեղծարար արդյունաբերությունների ներուժը: Սա հնարավորություն է տալիս քաղել համապատասխան տեղեկատվությունը և կազմել չհրապարակված մշակութային տվյալների շտեմարան: Ավելին, դասիչների այս ցանկերն էական են հետազոտական այս ծրագրի կայուն զարգացման և ընթացքի համար, քանի որ հետագայում դրանք կապահովեն ազգային վիճակագրական համակարգից տվյալների ստացման գործընթացի վերարտադրելիությունը: Որոշ երկրներում համապատասխանության այդ աղյուսակներն օգնում են Վիճակագրության ազգային ինստիտւոտներին ձևավորել հարակից մշակութային հաշիվ:

Համապատասխանությունը ցույց տվող աղյուսակները կցված են ստորև բերված Հավելվածում:

Իդեալական սցենարով ՄԶՑ մեթոդաբանությամբ պահանջվում են չմշակված տվյալներ քառանիշ մակարդակում առավելագույն դեսեգրեգացիայի (խտրականության բացառման) պայմաններում, ներառելով հարակից չափանիշները (տարիք, սեռ, եկամտային խումբ, բնակության վայր և այլն): Երկրների մեծ մասում դեռևս կիրառվում են այս դասակարգիչների՝ հիմնականում ISCO-88-ի և ISIC Rev.3-ի նախկին, տեղայնացված տարբերակները, և անգամ ավելի հին տարբերակներ: Հայաստանում կիրառվում է ISIC Rev. 4 դասակարգիչը, սակայն Հայաստանը դեռ չի անցել ISCO-08-ի, և դեռևս կիրառում է ISCO-88: Պահանջվող չմշակված տվյալները հասանելի են միայն եռանիշ մակարդակում:

Ազգային վիճակագրական ծառայությունը ինստիտուցիոնալ մարմին է, որը պատասխանատու է ամբողջ ազգային, վերաբերելի հաշվետվողականության համար: Հատկորոշված մշակութային տվյալներն առկա են ԱՎԾ-ի տվյալների շտեմարանում, բայց ցավոք ագրեգացման այնպիսի մակարդակում, որը թույլ չտվեց ազգային առաջատար թիմին քաղել մշակույթին վերաբերող դասիչները:

Հավանաբար հարկ էր նշանակել ծրագրավորողի՝ դուրս բերել տվյալները և կազմել տվյալների շտեմարան: Ցավոք, անհնար է եղել սույն աննախադեպ հետազոտության սեղմ ժամկետներում իրականացնել այսպիսի համագործակցություն: Հայաստանի վիճակագրության ազգային համակարգում մշակույթի վերաբերմամբ նկարագրված բացին հարկ է անդրադառնալ՝ ապահովելու մշակույթի կարևոր դերի իրացումը՝ որպես տնտեսական զարգացումն առաջ մղող ուժ և սոցիալական համախմբվածությանը նպաստող գործոն:

**ԿՐԹՈՒԹՅԱՆ ՁԵՎԱՉԱՓ**

***Ամբողջական, արդար և ներառական կրթություն***

ՅՈՒՆԵՍԿՕ-ի գնահատմամբ՝ կրթության յուրաքանչյուր հավելյալ տարին 0,37 տոկոսով[[1]](#footnote-1) բարձրացնում է տարեկան միջին համախառն ներքին արդյունքի (ՀՆԱ) աճը:

Հայաստանի ինդեքսի արդյունքը 0.91 է, ինչը նշանակում է, որ կրթության պակասը Հայաստանում բավականին ցածր է, և 17-22 տարեկան բնակչության ճնշող մեծամասնությունը ստանում է բավարար կրթություն:



**Աղյուսակ 1. Հայաստանի բնակչության կրթության մակարդակն ըստ տարիքի**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Կրթական մակարդակ/տարիք** | **Ընդհանուր** | **15-19** | **20-24** | **25-29** | **30-34** | **35-39** | **40-49** | **50+** |
| ՀՀ բնակչություն | 2 773 266 | 233 075 | 292 234 | 271 929 | 223 005 | 187 421 | 388 024 | 857 028 |
| Չունեն տարրական կրթություն | 151 989 | 768 | 816 | 777 | 578 | 434 | 960 | 9 595 |
| % |  | 0,30% | | 0,27% | | 0,24% | | 1,12% |
| Միջնակարգ | 1095712 | 110608 | 151053 | 122527 | 102442 | 85687 | 172058 | 351337 |
| % |  | 49,81% | | 45,45% | | 44,79% | | 40,99% |
| Նախնական մասնագիտական | 78227 | 6092 | 9056 | 7153 | 6114 | 5833 | 16703 | 27276 |
| Միջին մասնագիտական | 420192 | 10492 | 38322 | 40329 | 37018 | 34990 | 88820 | 170221 |
| Բարձրագույն մասնագիտական | 539394 | 4302 | 75516 | 82245 | 60405 | 49531 | 89471 | 177924 |
| % |  | 27,37% | | 47,13% | | 49,59% | | 43,80% |
| Հետբուհական մասնագիտական | 6581 | 0 | 1205 | 1531 | 989 | 595 | 840 | 1421 |
| Գիտությունների թեկնածու | 4746 | 0 | 0 | 477 | 568 | 396 | 608 | 2697 |
| Գիտությունների դոկտոր | 104 | 0 | 0 | 0 | 27 | 33 | 103 | 877 |
| % |  |  |  | 0,73% | | 0,45% | | 0,58% |

*Աղբյուր՝ 2011թ. Հայաստանի Հանրապետության բնակչության մարդահամար*

***Հիմնական միջնակարգ կրթության միջմշակութային, մշակութային բազմազանության և ստեղծարարության արժևորումը***

Միջնակարգ դպրոցի առաջին երկու տարում պաշտոնական և միջազգային լեզուների հարաբերակցությունը 56,52 տոկոսը 43,48 տոկոսի է (միջազգային լեզվի ուսուցման 60 տոկոսը վերաբերում է ռուսաց լեզվին, իսկ 40 տոկոսը՝ երկրորդ օտար լեզվին): Արդյունքը ցույց է տալիս, որ դպրոցական պաշտոնական ծրագրերում հատուկ ուշադրություն է հատկացվում բազմալեզու կրթությանը: Սա լավ հիմք է հանդիսանում հետագայում ավագ դպրոցում բազմալեզու կրթություն ստանալու համար:




Տարրական դպրոցում ուսումնական ժամերի 16 տոկոսը նվիրվում է արվեստին: Միջնակարգ դպրոցի առաջին երկու տարիների ընթացքում այդ արդյունքը կազմում է 8,33 տոկոս: Համեմատության համար նշենք, որ ուսումնական ժամերի 38 տոկոսը տրամադրվում է լեզուներին, իսկ 27 տոկոսը՝ գիտությանը: Արդյունքում՝ արվեստին տրամադրվում են քիչ դասաժամեր:


***Մասնագետների վերապատրաստումը մշակույթի ոլորտում***

Հայաստանում 24 բարձրագույն ուսումնական հաստատություններ ֆինանսավորվում են պետության կողմից, որոնցից Երևանի պետական համալսարանը, Խաչատուր Աբովյանի անվան հայկական պետական մանկավարժական համալսարանը, Ճարտարապետության և շինարարության Հայաստանի ազգային համալսարանը, Երևանի Կոմիտասի անվան պետական կոնսերվատորիան, Երևանի գեղարվեստի պետական ակադեմիան և Երևանի թատրոնի և կինոյի պետական ինստիտուտը տրամադրում են կրթություն մշակութի բնագավառում:

Մշակութային վերապատրաստում իրականացնող հաստատությունների զգալի մասը տեղակայված է Երևանում, չնայած մշակութային դասընթացները հասանելի են նաև որոշ պետական քոլեջներում: Մշակութային կրթություն տրամադրող մասնագիտական կրթության և տեխնիկական հաստատությունների ցանկն ընդգրկվել է վերջնական զեկույցում, որը շուտով հասանելի կլինի «Մշակույթ և ստեղծարարություն» ծրագրի կայքում:



***Մշակույթի ձևավորման ընդունված համակարգ***


Այս ցուցիչը չափում է միջազգային և ազգային մակարդակով ընդունված ֆորմալ նորմատիվ գործիքները, որոնք նպատակ ունեն պաշտոնապես ճանաչել և խթանել մշակութային զարգացումը, մշակութային իրավունքները և մշակութային բազմազանությունը:

Ցուցիչը հաշվարկելու համար մի շարք հիմնական բաղադրիչներ ընտրվել և բաժանվել են երկու հիմնական մակարդակների.

* Վերազգային կամ միջազգային մակարդակ (միջազգային գործիքներ, համընդհանուր առաջարկություններ և հայտարարագրեր, պարտավորեցնող տարածաշրջանային գործիքներ, մշակույթին վերաբերող երկկողմ համագործակցության համաձայնագրեր),
* Ազգային մակարդակ (պետական սահմանադրությունում մշակութի ճանաչումը և առաջխաղացումը, պետական օրենքները և կանոնակարգերը)։

ՅՈՒՆԵՍԿՕ-ի ՄԶՑ մեթոդաբանության կողմից գնահատված՝ Հայաստանի մշակութային նորմատիվ գործիքների ամբողջ ցուցակը ներառված է վերջնական զեկույցում:

***Քաղաքականության և հաստատությունների շրջանակ մշակույթի համար***

Այս ցուցիչը գնահատում է քաղաքականության և հաստատությունների շրջանակի զարգացման աստիճանը մշակութային քաղաքականության ու չափանիշների ձևավորման, իրականացման և կառավարման համար, և մի շարք հիմնական բաղադրիչներ ընտրվել և բաժանվել են երկու հիմնական մակարդակների.

* Քաղաքականության շրջանակ (քաղաքականություններ, որոնք գոյություն ունեն մշակույթի, մշակութային ոլորտների, ստեղծարարության և մշակութային բազմազանության տարածման համար, և մշակույթի հստակ ներգրավում զարգացման նախագծերում և ռազմավարություններում),
* Համակարգային շրջանակ (համակարգային գործիքներ, որոնք ներդրում են իրականացնում երկրի պետական մշակութային քաղաքականության մեջ)։

ՅՈՒՆԵՍԿՕ-ի ՄԶՑ մեթոդաբանությամբ գնահատված՝ Հայաստանի մշակութային քաղաքականության և չափանիշների ամբողջական ցուցակը ներառված է վերջնական զեկույցում:

*Մշակույթի ազգային ծախսերի վերաբերյալ հավելյալ տեղեկություններ կարող եք ստանալ 2016-2018թթ. ՀՀ կառավարության միջնաժամկետ ծախսերի շրջանակում փաստաթղթից[[2]](#footnote-2) (Գլուխ 10, Հանգիստ, մշակույթ և կրոն, 282-386 էջ):*

***Մշակութային ենթակառուցվածքներ***

Հայաստանում կառավարման բոլոր մակարդակները տրամադրում են մշակութային ծառայություններ պետական մշակութային հաստատությունների միջոցով, որոնք պարբերաբար ֆինանսավորվում են կառավարության կողմից:


* Թանգարաններ
* Գրադարաններ և տեղեկատվական ռեսուրսների կենտրոններ (գրադարաններ)
* Կատարողական արվեստին հատկացված ցուցասրահներ (ակումբներ, թատրոններ, համերգասրահներ և այլն)


Ցուցիչը գնահատում է ընտրված մշակութային ենթակառուցվածքների բաշխվածության մակարդակը ըստ վարչական բաժանման և բնակչության թվի:

**Աղյուսակ 2. Մշակութային ենթակառուցվածքների բաշխումը ըստ վարչական բաժանման**


|  |  |  |  |  |
| --- | --- | --- | --- | --- |
| **Վարչական բաժանում** | **Բնակչություն** | **Թանգարանների թիվը** | **Կատարողական արվեստին հատկացված ցուցասրահների թիվը** | **Գրադարանների թիվը** |
| Երևան | 1071500 | 68 | 18 | 31 |
| Արագածոտն | 131300 | 2 | 0 | 71 |
| Արարատ | 260100 | 2 | 1 | 93 |
| Արմավիր | 267000 | 3 | 0 | 81 |
| Գեղարքունիք | 233000 | 2 | 1 | 86 |
| Լոռի | 228000 | 8 | 3 | 70 |
| Կոտայք | 255000 | 5 | 1 | 62 |
| Շիրակ | 246400 | 8 | 2 | 95 |
| Սյունիք | 140200 | 4 | 2 | 129 |
| Վայոց Ձոր | 51400 | 1 | 0 | 44 |
| Տավուշ | 126700 | 3 | 0 | 65 |
| **Ընդհանուր** | **3010600** | **106** | **28** | **827** |

*Աղբյուր՝ ՀՀ ազգային վիճակագրական ծառայություն (2015թ.)*





***Քաղաքացիական հասարակության մասնակցությունը մշակույթի կառավարմանը***

Այս ցուցիչը գնահատում է քաղաքացիական հասարակությանը հասանելի հնարավորությունները և, մասնավորապես, մշակույթի բնագավառում գործող մասնագետներին և փոքրամասնություններին` ազգային և մարզային/քաղաքային մակարդակում իրենց վերաբերող մշակութային քաղաքականության, չափորոշիչների և  ծրագրերի ձևավորմանը և իրագործմանը մասնակացելու նպատակով:

Որպես օրենդրական գործառույթ ունեցող մարմին`կառավարության գրեթե բոլոր մակարդակները ունեն մշակույթի մշտական հանձնաժողովներ, որոնք ձևավորվում են կառավարության և Ազգային ժողովի շրջանակում:  Գործադիր մարմնի աստիճանում կա մշակույթի խորհուրդ, որը մշակույթի նախարարության համար գործում է որպես փորձագիտական խորհրդատվական մարմին: Մշակույթի բնագավառի մասնագետներն ու փոքրամասնության ներկայացուցիչները ևս մասնակցում են այս հանձաժողովների աշխատանքներին, սակայն նրանց առաջարկները միայն խորհրդատվական են և ոչ պարտադիր:

**ՍՈՑԻԱԼԱԿԱՆ ՄԱՍՆԱԿՑՈՒԹՅՈՒՆ**

***Ինքնության ձևավորմանն ուղղված մշակութային իրադարձություններին մասնակցությունը***

Հայաստանում չկան հատուկ ուսումնասիրություններ, որոնք կարող են ամբողջությամբ ներկայացնել ինքնության ձևավորմանն ուղղված մշակութային իրադարձությունները: ՀՀ ազգային վիճակագրական ծառայությունը տարեկան զեկույցներ է տրամադրում, որոնք պարունակում են թանգարաններ, թատրոններ և համերգներ այցելողների վերաբերյալ տվյալներ:  2015 թվականի համար առկա են հետևյալ տվյալները.

**Աղյուսակ 3. Թատերական ներկայացումներ Հայաստանում, 2015 թ.**

|  |  |  |
| --- | --- | --- |
|  | **Ներկայացումների թիվը** | **Հանդիսատեսի թիվը** |
| Ներկայացումներ | 2738 | 482,206 |
| որոնցից` հիմնական բեմում | 2101 | 332,369 |
| Քաղաքից դուրս կայացած ներկայացումները | 147 | 30,533 |
| որոնցից` գյուղական վայրերում | 67 | 7,681 |
| **Ընդհանուր** | **2885** | **512,739** |

ՀՀ 1000 քաղաքացիներից միայն 170.6-ն են այցելում թատերական ներկայացումներ:

**Աղյուսակ 4. Համերգներ Հայաստանում, 2015 թ.**

|  |  |  |
| --- | --- | --- |
|  | **Համերգների թիվը** | **Հանդիսատեսի թիվը** |
| **Ընդհանուր** | **563** | **182,886** |
| որոնցից` ֆիլհարմոնիկ համերգներ | 68 | 12,945 |
| որոնցից`գյուղական վայրերում | 30 | 7,175 |
| որոնցից՝ բարեգործական նպատակներով | 207 | 71,014 |

ՀՀ 1000 քաղաքացիներից միայն 60.9-ն են այցելում համերգներ:

**Աղյուսակ 5. Թանգարաններ այցելուների թիվը, 2015 թ.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Թանգարան այցելուների թիվը | | | | | | ներառյալ | |
|  | Ընդհանուր | | | ներառյալ ուսանողները և աշակերտները | | | վճարովի | անվճար |
|  | Ընդհանուր | Անհատ այցելուներ | Էքսկուրսիոն խմբի անդամներ | Ընդհանուր | Անհատ այցելուներ | Էքսկուրսիոն խմբի անդամներ |
| **Ընդհանուր** | **2261352** | 1342159 | 919193 | 385361 | 14612 | 239241 | 568933 | 169242 |
| որից Երևանում | **2043720** | 1258577 | 785143 | 290082 | 108581 | 181501 | 511416 | 1532304 |


Այնուամենայնիվ, այս տվյալները ներառում են ոչ միայն ՀՀ քաղաքացիներին, այլ նաև զբոսաշրջիկներին, և հաշվվում է մուտքերի քանակը, այլ ոչ թե այցելուների թիվը:

ՄԶՑ-ի կողմից կիրառվող այլընտրանքային ցուցիչը, որը ներկայացնում են ընտանիքում անցկացված հարցումների պատասխանները, ինչպես, օրինակ, վերջին 6 ամիսների ընթացքում թանգարան կամ թատրոն այցելությունների թիվը և այլն:  Այս տվյալները Հայաստանում հասանելի են Կովկասյան բարոմետրի շնորհիվ:

**Աղյուսակ 6. Բնակչության տոկոսը, որը վերջին 6 ամսվա ընթացքում առնվազն մեկ անգամ մասնակցել է մշակութային իրադարձության**


|  |  |  |  |  |  |
| --- | --- | --- | --- | --- | --- |
|  | **Այցելել են թատրոն, կինոթատրոն** | | | | **Այցելել են թանգարան, պատկերասրահ** |
| 2011 | 2012 | 2013 | 2015 (N=1863) | 2011 (N= 2365) |
| (N= 2365) | (N= 2384) | (N= 1832) |
| **Այո** | 17% | 19% | 17% | 22% | 11% |
| **Ոչ** | 83% | 81% | 83% | 78% | 89% |

*Աղբյուր՝ Կովկասյան բարոմետր (2015թ.)*

****

**ԳԵՆԴԵՐԱՅԻՆ ՀԱՎԱՍԱՐՈՒԹՅԱՆ ՁԵՎԱՉԱՓԸ**

***Քաղաքականության, աշխատանքային և կրթության բնագավառում, ինչպես նաև ազգային օրենսդրական դաշտում կանանց և տղամարդկանց միջև տարբերությունը***

 Չորս ցուցիչներ ընդգրկված են այս ենթաձևաչափում՝

գենդերային հավասարության խնդիրներում քաղաքական ներգրավվածության, կրթության, աշխատուժի, ինչպես նաև գործող օրենսդրական դաշտում: Այս ենթաձևաչափերը արտացոլում են որոշ առանցքային ոլորտներ, որոնցում գենդերային հավասարության հասնելն ապացուցված դրական ազդեցություն է ունեցել զարգացման մի շարք գործընթացներում, և որոնք կարևոր նշանակություն ունեն մարդու իրավունքների, ներառյալ՝ մշակութային իրավունքների և բաց ու ներառական հասարակության համար:

*Հավելյալ փաստեր:*  Որոշ փաստեր Հայաստանում գենդերային հավասարության վերաբերյալ.

* Ամուսնական զույգի կողմից մինչև ամուսնություն ձեռք բերած ունեցվածքը մնում է որպես իրենց առանձին սեփականություն, իսկ այն ամենը, ինչ նրանք ձեռք են բերում ամուսնական կյանքի ընթացքում, համարվում է համատեղ գույք:
* Հայաստանի կառավարությունը մշակել է ծրագրեր, որոնք խրախուսում են կանանց՝ զբաղվել ձեռներեցությամբ, հիմնել և ղեկավարել փոքր և միջին ձեռարկություններ, բարձրացնել կանանց դերը հասարակությունում:



***Գենդերային հավասարության դրական գնահատման աստիճանը (սուբյեկտիվ մոտեցում)***

Այս ցուցիչը նախատեսված է՝

* չափելու հասարակության մեջ գենդերային հավասարության դրական ընկալման ու աջակցության աստիճանը (bottom-up);
* գնահատելու պետական օրենսդրության, ներդրումների և անհատական ընկալումների միջև գենդերային հավասարության արժևորման տարբերության աստիճանը:

Այս ցուցիչները հաշվարկելու նպատակով ՄԶՑ-ի մոտեցումն օգտագործում է համաշխարհային արժեքների ուսումնասիրության 3 հարցերի պատասխանների միջինը`


* (V45) Երբ աշխատանքը սակավ է, տղամարդիկ աշխատանքի դիմելու ավելի շատ իրավունքներ ունեն, քան կանայք:
* (V51) Տղամարդիկ ավելի լավ քաղաքական առաջնորդ են, քան կանայք:
* (V52) Բարձրագույն կրթությունն ավելի կարևոր է տղաների համար, քան աղջիկների:

****

**ՀԱՂՈՐԴԱԿՑՄԱՆ ՁԵՎԱՉԱՓ**

Հաղորդակցումը մտքերի, գիտելիքների, ուղերձների և տեղեկատվության փոխանակում է: Մշակույթը և հաղորդակցումը սերտորեն կապված են: Մշակույթը պահանջում է հաղորդակցման բազմազան միջոցներ, որպեսզի այն բարգավաճի: Միևնույն ժամանակ մշակույթը ձևավորում է բովանդակության մեծ մասը և հաղորդակցման ձևերը: Մշակույթը և հաղորդակցումը միասին ունեն այն ներուժը, որը հնարավորություն կտա արտադրել և տարածել տեղեկատվություն, գիտելիք, գաղափարներ և բովանդակություն` նպաստելով անհատի հնարավորությունների ընդլայնմանը, այսպիսով` կառուցելով առողջ միջավայր մարդակենտրոն, ներառական զարգացման համար:

***Տպագիր, հեռարձակվող և ինտերնետային լրատվության ազատության ինդեքսը***

****

Համաձայն 2016 թվականի Մամուլի ազատության ինդեքսի, որի աստիճանը ցույց է տալիս երկրում լուրերի և տեղեկատվության տարածումը և դասակարգում է մամուլի «ազատ», «մասնակի ազատ»  և «ոչ ազատ» տեսակները, այն երկիրը, որի միավորները 0-ից 30 է, համարվում է ազատ մամուլի երկիր, 31-ից 60 ցուցիչով երկրները «մասնակի ազատ» են, իսկ  61-ից 200-ը` «ոչ ազատ»:

Հայաստանն ունի 63 միավոր: Իրավական բնագավառում միավորը 20/30 է,  քաղաքական և տնտեսական բնագավառներում` համապատասախանաբար 23/40 և 20/30:

Հավելյալ տեղեկատվություն

Եվրոպական արժեքների ուսումնասիրության շրջանակներում 2008 թվականի արժեքների ուսումնասիրությունը ներառում է «Հ.63. Խնդրում ենք նայեք այս քարտին և ասացեք, թե որքանո՞վ եք վստահ ցանկում նշված յուրաքանչյուր ապրանքի վրա՝ շատ վստահ, բավականին վստահ, ոչ այնքան վստահ կամ ընդհանրապես վստահ չեմ: Հ.63 ԶԼՄ-ները…»:

**Սեղան 7. Վստահությունը ԶԼՄ-ների հանդեպ**

|  |  |  |  |
| --- | --- | --- | --- |
| Արժեքները | Վստահության չափը | N | Տոկոս |
| 1 | Շատ վստահ | 83 | 5,7% |
| 2 | Բավականին վստահ | 406 | 27,7% |
| 3 | Ոչ այնքան վստահ | 574 | 39,1% |
| 4 | Ընդհանրապես անվստահ | 405 | 27,6% |



*Աղբյուր՝ Եվրոպական արժեքների ուսումնասիրություն (2008թ.)*

**Սեղան 8. Վստահությունը ԶԼՄ-ների հանդեպ**

|  |  |  |  |  |  |  |
| --- | --- | --- | --- | --- | --- | --- |
| Դասակարգում | **Ընդհանուր** | Սեռ | | Տարիք | | |
| Արական | Իգական | Մինչև 29 | 30-49 | 50 և ավելի |
| Շատ վստահ | **3,2** | 2,6 | 3,8 | 4,5 | 1,2 | 4,1 |
| Բավականին վստահ | **24,3** | 21,0 | 27,4 | 27,6 | 22,5 | 24,0 |
| Ոչ այնքան վստահ | **44,9** | 46,3 | 43,6 | 39,3 | 51,6 | 42,8 |
| Ընդհանրապես անվստահ | **24,2** | 26,7 | 21,9 | 26,9 | 22,0 | 24,5 |
| Չեմ կարող ասել | **3,1** | 3,0 | 3,2 | 1,1 | 2,4 | 4,7 |
| **(N)** | **(1.100)** | (534) | (566) | (252) | (364) | (483) |

*Աղբյուր՝ Համաշխարհային արժեքների ուսումնասիրություն (2011թ.)*

***Ինտերնետ օգտագործողների տոկոսը***

****

Գնահատման համար ինտերնետ օգտագործողների թիվը համեմատվել է 16-74 տարեկան բնակչության ընդհանուր թվի հետ` հետևելով Միջազգային հաղորդակցության միության սահմանմանը, ըստ որի՝ ինտերնետից օգտվող է համարվում 16-ից 74 տարեկան ցանկացած մարդ, որը տարվա ընթացքում օգտվել է ինտերնետից:

1. Կրթությունը կարևոր է: Դեպի Հազարամյակի զարգացման նպատակներ (ՅՈՒՆԵՍԿՕ, 2010թ.) http://unesdoc.unesco.org/images/0019/001902/190214e.pdf [↑](#footnote-ref-1)
2. [www.gov.am/files/docs/1603.pdf](http://www.gov.am/files/docs/1603.pdf) [↑](#footnote-ref-2)